પેટ્રોલ-ડીઝલના બેફામ ભાવ વધારાનો વિરોધ કરવા માટે કોંગ્રેસ દ્વારા વડોદરામાં રેલી કાઢવામાં આવી હતી. પ્રતાપનગર વિસ્તારમાંથી શરૂ થયેલી આ રેલી રાજમાર્ગો પર ફરીને ગાંધીનગર ગૃહ સુધી પહોંચી હતી. સાયકલ, પગરિક્ષા, ઊંટ ગાડી સાથે નીકળેલી આ રેલીમાં કોંગ્રેસના આગેવાનો જોડાયા હતા. વડોદરા શહેર કોંગ્રેસના પ્રમુખ પ્રશાંત પટેલના નેતૃત્વ હેઠળ આજે પ્રતાપનગર ખાતેથી વિશાળ રેલી કાઢવામાં આવી હતી. આ રેલી ચોખંડી, માંડવી, ન્યાય મંદિર થઇ ગાંધીનગર ગૃહ ખાતે સંપન્ન થઇ હતી.